SL Uradni list Evropske unije C 220/5

Obvestilo Komisije v zvezi z začetkom uporabe protokolov o pravilih glede porekla, ki določajo diagonalno kumulacijo med Skupnostjo, Alžirijo, Bolgarijo, Egiptom, Ferskimi otoki, Islandijo, Izraelom, Jordanijo, Libanonom, Marokom, Norveško, Romunijo, Švico (vključno z Lihtenštajnom), Sirijo, Tunizijo, Turčijo ter Zahodnim bregom in Gazo

(2006/C 220/03)

Za vzpostavitev diagonalne kumulacije porekla med Skupnostjo, Alžirijo, Bolgarijo, Egiptom, Ferskimi otoki, Islandijo, Izraelom, Jordanijo, Libanonom, Marokom, Norveško, Romunijo, Švico (vključno z Lihtenštajnom), Sirijo, Tunizijo, Turčijo ter Zahodnim bregom in Gazo se Skupnost in zadevne države preko Evropske komisije medsebojno obvestijo o veljavnih pravilih o poreklu z drugimi državami.

Na podlagi prejetih obvestil zadevnih držav članic vsebuje priložena razpredelnica pregled protokolov o pravilih glede porekla, ki določajo diagonalno kumulacijo porekla, in določa tudi datum, s katerim se takšna kumulacija začne uporabljati. Ta razpredelnica nadomesti prejšnjo (UL C 187, 10.8.2006).

Treba je opozoriti, da se kumulacija lahko uporablja le, če so države končne izdelave in namembnega kraja sklenile sporazume o prosti trgovini, ki vsebujejo enaka pravila o poreklu, pri čemer vse države sodelujejo pri postopku pridobitve porekla, npr. vse države, iz katerih uporabljeni materiali izvirajo. Materiali s poreklom iz države, ki z državami končne izdelave in namembnega kraja ni sklenila sporazuma, se obravnavajo kot materiali brez porekla. Posebni primeri so navedeni v pojasnjevalnih opombah, ki zadevajo vseevropsko-sredozemske protokole o pravilih glede porekla blaga. (1)

Opozoriti je treba tudi, da:

— Švica in Kneževina Lihtenštajn tvorita carinsko unijo;

— zadevna kumulacija na območju Evropskega gospodarskega prostora, ki ga sestavljajo EU, Islandija, Lihtenštajn in Norveška začne veljati 1.11.2005.

Oznake ISO alfa 2 za države so naštete v spodnji razpredelnici.

— Alžirija DZ — Bolgarija BG — Egipt EG — Ferski otoki FO — Islandija IS — Izrael IL — Jordanija JO — Libanon LB — Maroko MA — Norveška NO — Romunija RO — Švica CH — Sirija SY — Tunizija TN — Turčija TR — Zahodni breg in Gaza PS

Začetek uporabe protokolov o pravilih glede porekla, ki določajo diagonalno kumulacijo v vseevropsko-sredozemskem območju

EU DZ BG CH (EFTA) EG FO IL IS (EFTA) JO LB LI (EFTA) MA NO (EFTA) PS RO SY TN TR EU 1.1.2006 1.3.2006 1.12.2005 1.1.2006 1.1.2006 1.7.2006 1.1.2006 1.12.2005 1.1.2006 1.8.2006 (2) DZ BG CH(EFTA) 1.1.2006 1.1.2006 1.7.2005 1.8.2005 1.3.2005 1.8.2005 1.6.2005 EG 1.3.2006 FO 1.12.2005 1.1.2006 1.11.2005 1.1.2006 1.12.2005 IL 1.1.2006 1.7.2005 1.7.2005 9.2.2006 1.7.2005 1.7.2005 27.10.2005 1.3.2006 IS(EFTA) 1.1.2006 1.8.2005 1.11.2005 1.7.2005 1.8.2005 1.3.2005 1.8.2005 1.3.2006 JO 1.7.2006 9.2.2006 LB LI(EFTA) 1.1.2006 1.1.2006 1.7.2005 1.8.2005 1.3.2005 1.8.2005 1.6.2005 MA 1.12.2005 1.3.2005 1.3.2005 1.3.2005 1.3.2005 1.1.2006 NO(EFTA) 1.1.2006 1.8.2005 1.12.2005 1.7.2005 1.8.2005 1.8.2005 1.3.2005 1.8.2005 PS RO 27.10.2005 1.2.2006 SY TN 1.8.2006 1.6.2005 1.3.2006 1.6.2005 1.8.2005 1.7.2005 TR (2) 1.3.2006 1.1.2006 1.2.2006 1.7.2005

(1) UL C 16, 21.1.2006.

(2) Za blago, zajeto v carinski uniji ES–Turčija, je datum začetka veljavnosti 27. julij 2006.

Za blago, ki ni zajeto v carinski uniji ES–Turčija (kmetijski proizvodi ter izdelki iz premoga in jekla), diagonalna kumulacija še ne velja.